Legislatívna rada vlády
    Slovenskej republiky
								Na rokovanie vlády SR
								Dňa 23. novembra 2005
								Materiál č.: 17133/2005
								K bodu.: 1

S T A N O V I S K O 

 k návrhu poslanca Národnej rady SR Ivana Šimka na vydanie zákona, ktorým sa mení a dopĺňa zákon č. 172/2004 Z.z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok (tlač 1309)

I

Predseda Národnej rady Slovenskej republiky Pavol Hrušovský požiadal listom z 23. septembra 2005 vládu Slovenskej republiky podľa § 70 ods.2 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov o zaujatie stanoviska k návrhu poslanca Ivana Šimka na vydanie zákona, ktorým sa mení a dopĺňa zákon č. 172/2004 Z.z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok (tlač č.1309).
II

Účelom zákona je umožniť bezplatný prevod vlastníctva majetku v správe vybraných ministerstiev alebo rozpočtových organizácií zriadených týmito ministerstvami na obce a vyššie územné celky. Navrhovaný zákona sa vzťahuje na majetok štátu, ktorý sa nachádza na hraniciach tých susedných štátov, ktoré sú dnes súčasťou Európskej únie a o ktorý neprejaví záujem žiadna rozpočtová alebo príspevková organizácie, ktorej bol majetok ponúknutý podľa osobitného predpisu.
III

Legislatívna rada vlády SR návrh zákona prerokovala na svojom zasadnutí dňa 15. novembra 2005 a vláde Slovenskej republiky odporučila súhlasiť s predloženým návrhom s pripomienkami  uvedenými v časti IV. tohto stanoviska.

IV
Návrh

STANOVISKO
vlády Slovenskej republiky

k návrhu poslanca Národnej rady SR Ivana Šimka na vydanie zákona, ktorým sa mení a dopĺňa zákon č. 172/2004 Z.z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok (tlač 1309)

Vláda Slovenskej republiky s  návrhom poslanca Národnej rady SR Ivana Šimka na vydanie zákona, ktorým sa mení a dopĺňa zákon č. 172/2004 Z.z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok (tlač 1309) súhlasí s týmito pripomienkami:

Čl. I
K bodu 1
V § 1a v prvom riadku slovo „aj“ odporúčame nahradiť slovom „ďalej“.

Čl. II
V ustanovení o nadobudnutí účinnosti slová „dňom vyhlásenia“ nahradiť konkrétnym dátumom.

V Bratislave 18. novembra 2005

Vpracoval : Andrej Sinicyn
Schválil :     Štefan Grman
	       generálny riaditeľ
           sekcie vládnej legislatívy

							Daniel  L i p š i c

						        podpredseda vlády SR
						    minister spravodlivosti SR a
      predseda Legislatívnej rady vlády SR